**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**“DĖL KLAIPĖDOS MIESTO SAVIVALDYBĖS NARKOTIKŲ KONTROLĖS KOMISIJOS PIRMININKO PATVIRTINIMO“**

**1. Sprendimo projekto esmė, tikslai ir uždaviniai.**

Sprendimo projektas parengtas siekiant patvirtinti Klaipėdos miesto savivaldybės narkotikų kontrolės komisijos (toliau – Komisija) pirmininką.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės tarybos 2015 m. spalio 29 d. sprendimu Nr. T2-282 patvirtinta Komisijos sudėtis. Komisiją sudaro 15 narių.

Komisijos nuostatuose, patvirtintuose Klaipėdos miesto savivaldybės tarybos 2015 m. rugsėjo 24 d. sprendimu Nr. T2-257 „Dėl Klaipėdos miesto savivaldybės narkotikų kontrolės komisijos nuostatų patvirtinimo“ numatyta, kad ši Komisija per pirmąjį savo posėdį iš savo narių renka kandidatą į pirmininkus ir jo kandidatūrą teikia savivaldybės merui. 2015-11-10 įvyko Komisijos pirmasis posėdis, kurio metu išrinktas kandidatas į Komisijos pirmininkus – Saulius Liekis, Klaipėdos miesto savivaldybės tarybos narys. Minėtų nuostatų 12 punkte numatyta, kad šios Komisijos pirmininko kandidatūrą mero teikimu tvirtina Klaipėdos miesto savivaldybės taryba.

**3. Kokių rezultatų laukiama.**

Bus įgyvendintas Klaipėdos miesto savivaldybės tarybos 2015 m. rugsėjo 24 d. sprendimas Nr. T2-257, kuriuo patvirtinti Komisijos nuostatai, bei bus pilnai sudaryta Komisija.

**4. Sprendimo projekto rengimo metu gauti specialistų vertinimai.**

Projektą derino Dokumentų valdymo bei Teisės skyrių specialistai, Socialinių reikalų departamento direktorius.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų biudžeto lėšų sprendimo projektas nepareikalaus.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įgyvendinamas Savivaldybės teisės aktas bei pilnai suformuota Komisija, kuri galės vykdyti jos nuostatuose numatytą veiklą.

Neigiamų pasekmių nenumatoma.

PRIDEDAMA. Narkotikų kontrolės komisijos posėdžio 2015 m. lapkričio 12 d. protokolo Nr. TAR1-76 kopija, 1 lapas.

Sveikatos apsaugos skyriaus vedėja Janina Asadauskienė